
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
					SERVICIUL STRATEGII- PROGRAME
,,In slujba oamenilor”




Nr.825/19.01.2018                                                                       


RAPORT DE SPECIALITATE
privind acordarea a 86 porții de hrană gratuită de către Direcția de Asistență Socială a Municipiului Timișoara, prin Cantina Socială din cadrul Complexului de servicii ”Sf. Francisc”, furnizorilor privați de servicii sociale Fundația Umanitară Chosen România, Fundația Timișoara 89  și
Societatea pentru Copii și Părinți SCOP 


Direcția de Asistență Socială a Municipiului Timișoara în calitate de serviciu public de asistență socială care funcționează sub autoritatea Consiliului Local al Municipiului Timișoara, furnizează servicii sociale și acordă beneficii sociale pentru cetățenii Municipiului Timișoara aflați în situații de dificultate socială.
Conform Legii 292/2011 – Legea asistenței sociale, art. 39, lit. b) și c), autoritățile administrației publice locale au responsabilități în ”organizarea, administrarea și acordarea serviciilor sociale, iar atribuțiile pot fi externalizate către sectorul neguvernamental …” și în ” finanțarea serviciilor sociale, în condițiile legii - din bugetul local, din contribuția beneficiarului și/sau, după caz, a familiei acestuia, bugetul de stat, precum și din alte surse.” 
Având in vedere prevederile art. 8, alin. (1) si alin. (2) din Legea nr. 208/1997 privind cantinele de ajutor social: „Baza materiala necesara funcționarii cantinelor de ajutor social si controlul activității acestora se asigura de către consiliile locale,” și ”Finanțarea cantinelor de ajutor social se face din bugetele locale.”
Prin HCLMT nr. 503/20.12.2017 privind aprobarea listei asociațiilor, fundațiilor și cultelor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2018, în baza Legii nr. 34/1998, au fost selecționate pentru a beneficia de subvenție și următoarele fundații/asociații/culte: 
· Fundația Umanitară Chosen România, care acordă servicii sociale de tip centre de zi pentru copii (cod Nomenclator social 8891 CZ- C- II) 
· Societatea pentru Copii și Părinți SCOP care acordă servicii sociale de tip centre de zi pentru copii (cod Nomenclator social 8891 CZ- C- II)
· Fundația Timișoara 89, care acordă servicii sociale de tip centre rezidențiale de asistență și reintegrare socială pentru persoane fără adăpost (cod Nomenclator social 8790 CR - PFA – I)  
Conform Anexei 5, la HCLMT nr. 387/17.10.2018 -  Servicii complementare subvenționate din bugetul local, conform Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale, care înființează și administrează unități de asistență socială, pe anul 2018, la pct. 2 ”Se consideră servicii acordate complementar următoarele tipuri de servicii”, lit. (c) centre de zi pentru copii – masă de la cantina socială publică și lit. (e) centre rezidențiale de asistență și reintegrare socială pentru persoane fără adăpost – masă de la cantina socială publică. Completarea se va face conform pct. 3, lit. (b) ”Pentru serviciile sociale menționate la punctul 2, lit. c, în cazul mesei la cantina socială publică serviciile se decontează luând în calcul o alocație de hrană în valoare de 12 lei pentru maxim 21 de zile pe lună.” și lit. (c)” Pentru serviciile sociale menționate la punctul 2, lit. d, în cazul mesei la cantina socială publică serviciile se decontează luând în calcul o alocație de hrană în valoare de 16,6 lei pentru maxim 31 de zile pe lună.” 
Prin Anexa, la Hotărârea 903/2014, Nivelurile alocației zilnice de hrană pentru consumurile colective din instituțiile și unitățile publice de asistență socială destinate persoanelor adulte, persoanelor adulte cu dizabilități și persoanelor vârstnice, lit. B, nr.1 ”Cantinele de ajutor social – Nivelul alocației zilnice de hrană – lei/zi și persoană – 12,00 lei”  și nr. 3 ”Alte instituții publice de asistență socială cu regim rezidențial sau semirezidențial destinate persoanelor adulte, altele decât cele cu dizabilități – Nivelul alocației zilnice de hrană – lei/zi și persoană -  16,6.”, sumele pot fi indexate ca urmare a modificărilor intervenite în legislația specifică. 
În cadrul Direcției de Asistență Socială a Municipiului Timișoara au fost înregistrate următoarele cereri, prin care a fost solicitată acordarea sau suplimentarea porțiilor de hrană gratuită acordate de Cantina Socială din cadrul Complexului de servicii „Sf. Francisc” pentru beneficiarii unităților de asistență socială ale unor fundații/asociații/culte: 
· Cererea nr. 36/05.01.2018 depusă de Fundației Timișoara 89, înregistrată la DASTM cu nr. 488/12.01.2018, solicită suplimentarea celor 25 de porții primite prin Contract de acordare servicii sociale nr .5222/30.12.2016, cu 10 porții –număr total 35 porții hrană gratuită;
· Cererea nr. 486/16.01.2018 depusă de Fundația Umanitare Chosen România, înregistrată la DASTM cu nr. 585/16.01.2018, în care solicită un număr de 31 porții hrană gratuită;
· Cererea nr. 5/16.01.2018 depusă de Societatea pentru Copii  și Părinți SCOP, înregistrată la DASTM cu nr. 586/16.01.2018, în care solicită suplimentarea celor 14 porții primite prin HCLMT nr. 197/10.05.2016,  cu 6 porții - număr total 20 porții hrană gratuită.
În scopul completării serviciilor sociale furnizate de Direcția de Asistență Socială a municipiului Timișoara, pentru a veni în sprijinul diverselor categorii de persoane aflate în dificultate din comunitatea noastră și ținând cont de solicitările furnizorilor privați de servicii sociale menționați. 

PROPUNEM:

Acordarea a 86 porții de hrană gratuită de Direcția de Asistență Socială a Municipiului Timișoara, prin Cantina Socială din cadrul Complexului de servicii ”Sf. Francisc”, furnizorilor privați de servicii sociale Fundația Umanitară Chosen România, Fundația Timișoara 89  și Societatea pentru Copii și Părinți SCOP, prin suplimentarea de la 39 de porții gratuite la 86 de porții gratuite.


DIRECTOR GENERAL,
JR. RODICA COJAN

